Die Vineyard Country House is op 'n werkende vrugteplaas en kleinhoewe met wingerd in die geskiedkundige Langstraat geleë. Die perseel is binne loopafstand van restaurante en die meeste toeristebesienswaardighede geleë. Ons 4 en suite-kamers is noukeurig ingerig met snoesige beddens en luukse linne.
Die eiendom het 'n romantiese en ontspanne atmosfeer vir ons gaste om te geniet. Koffiedompelpotte met varsgemaalde koffie, 'n keuse van teesoorte en haardroërs word voorsien. Ons het ook LCD-TV's en DVD-spelers laat installeer in al die kamers, en bied jou 'n keuse van klassieke en moderne films vir jou genot. 'n DStv-boeketdiens met…
Die eiendom het 'n romantiese en ontspanne atmosfeer vir ons gaste om te geniet. Koffiedompelpotte met varsgemaalde koffie, 'n keuse van teesoorte en haardroërs word voorsien. Ons het ook LCD-TV's en DVD-spelers laat installeer in al die kamers, en bied jou 'n keuse van klassieke en moderne films vir jou genot. 'n DStv-boeketdiens met sekere kanale is ook beskikbaar.
Vermaakgeriewe sluit die volgende in: 'n 14 meter lange swembad in die wingerde net 'n klipgooi van die slaapkamers af, masserings, manikure en pedikure (op versoek) en 'n eerlikheidskroeg vol peuselhappies en drankies. Jy kan ook gaan stap tussen die pragtige wingerde en boorde.
Daar is 'n verskeidenheid skilderagtige staproetes om van te kies, waarvan 'Lovers Walk' 'n gunsteling is en jou al die pad na die warmwaterbronne neem. Gaan stap gerus in Langstraat af ‒ die Victoriaanse geboue en geskiedkundige terreine sal jou aan die vervloë dae herinner. Gaan op 'n uitstappie op die bekende trekkerrit wat eindig met 'n smullekker potjiekos-maaltyd. Vir die meer avontuurlustige gaste is daar vierwielmotorfietsry, rotsklim en fietsry en, natuurlik, laaste maar nie die minste nie, 'n hele paar bekroonde wynplase om te besoek.
Gaste wat na The Vineyard Country House gekyk het, het ook belangstelling getoon in die volgende lekke plekke:
42 Long Straat, Montagu, 6720, Wes-Kaap